Franklin Graham Verkondig Evangelie Aan Meer As 68 000 Brasiliaanse Gelowiges Tydens Aanbiddingsgeleentheid - Joy! Digital
Franklin Graham Verkondig Evangelie Aan Meer As 68 000 Brasiliaanse Gelowiges Tydens Aanbiddingsgeleentheid
Tienduisende mense het Saterdagaand na Copacabana-strand in Rio De Janeiro gekom om na die evangelis Franklin Graham se boodskap oor God se liefde te luister.
Graham, wat die president en uitvoerende hoof van die Billy Graham Evangelistic Association (BGEA) en die Samaritan's Purse humanitêre bediening is, het in 'n Facebook-plasing geskryf dat meer as 68 000 mense Esperança Rio, of "Hope" Rio, bygewoon het.
"Die Bybel sê die menslike siel is meer werd as die hele wêreld. Kom ons sê jy besit al die eiendom op Copacabana-strand, jy besit die hotelle, die luukse woonstelle, die pragtige restaurante. Kom ons sê dit alles was joune – jou siel is baie meer werd as dit alles – jy het meer waarde," het eerw. Graham vir die skare gesê. "Want elkeen wat van sy sondes wegdraai en sy geloof en vertroue in God se Seun, Jesus Christus stel, – God het jou sondes vergewe! Soos die Bybel sê, Hy het dit in die dieptes van die see gewerp."
Meer as 4 000 plaaslike kerke het die afgelope paar maande saamgewerk om die geleentheid 'n aand om te onthou te maak.
Graham se roerende boodskap oor die Goeie Nuus het duisende mense laat reageer toe hulle gevra is om Christus as hulle Here en Verlosser aan te neem. Kerke in daardie area volg nou op met diegene wat die Evangelie-uitnodiging aanvaar het.
Die evangelis het pas die eerste deel van sy "God Loves You"-toer deur die Verenigde Koninkryk afgehandel waar hy in Liverpool, Suid-Wallis en Sheffield gepreek het.